**PREPORUKE ZA RAD S DJECOM S INTELEKTUALNOM ONESPOSOBLJENOŠĆU**

**Informirajte se**

* naučite što više možete o intelektualnoj onesposobljenosti – što više znate, više možete pomoći učeniku
* naučite kako mozak uči, kako razmišljamo, kako reagiramo na podražaje
* konzultirajte se sa stručnjacima i kolegama, poslušajte njihova iskustva

**Uspostavite odnos s učenikom**

* upoznajte ga što bolje, razgovarajte s njim, pokažite interes za njega, doznajte koji su mu interesi…
* kada vidite da je sam, priđite mu i razgovarajte s njim

**Prilagodite nastavni plan i program**

* u suradnji sa stručnim timom i roditeljima izradite individualizirani nastavni plan i program
* imajte na umu učenikove teškoće i ograničenja
* naglašavajte učenikove mogućnosti i jake strane
* izradite edukacijski plan u kojem ćete istaknuti jedinstvene edukacijske potrebe i načine na koje ćete ih ostvariti

**Prilagodite metode poučavanja**

* tražite najučinkovitije metode poučavanja
* osigurajte učeniku dodatnu pomoć i pomagala (instrukcije, asistenti, posebna oprema i pomagala)
* Prilagodite radno mjesto učeniku; uklonite distrakcije; uspostavite rutine
* u objašnjavanju budite što konkretniji – više koristite demonstraciju, a manje verbalno objašnjavanje, pokažite sliku, praktične materijale ; koristite iskustveno učenje
* duže i nove zadatke razdvojite na više koraka
* učeniku dajte povratnu informaciju neposredno nakon izvršavanja zadatka
* poučavajte u malim grupama; dodijelite učeniku partnera za učenje
* osigurajte česte kratke odmore od učenja
* koristite što više pozitivno potkrepljenje, a što manje kaznu
* koristite multisenzorni pristup
* uključujte ih u primjerene aktivnosti koje uključuju sve domene razvoja (psihomotorni, socijalni, vokacijski)
* radite na vestibularnim i vježbama ravnoteže i držanja
* Pripremite strukturirani pregled lekcije prije objašnjavanja; Unaprijed pripremite kopiju plana ploče
* riješite primjere prije provjere
* pripremite sažetke s istaknutim ključnim informacijama; snimajte lekcije
* Učeniku dajte male, ali dostižne ciljeve; na kraju lekcije ga pitajte što je naučio
* Tražite učenika da ponovi uputu; zapišite upute; snimite audio snimke uputa; Ponavljajte i pojednostavite upute
* upute trebaju biti kratke i jednostavne

**Potičite samostalnost i samopouzdanje**

* Nemojte pretpostaviti da nešto ne može, dajte mu vremena
* stvorite prilike za (inicijalni) uspjeh
* potičite učenika na samostalno izvršavanje zadataka, ali budite uz njega kao podrška i potičite ga
* Ako možete, dodijelite učeniku ulogu vođe u određenim aktivnostima
* podučavajte sigurnosti često naglašavajući uzročno posljedične odnose

**Potičite socijalno uključivanje**

* uključite učenika u grupne aktivnosti(klubovi, društva, izvannastavne aktivnosti…)
* pronađite mogućnosti za socijalne aktivnosti i dovedite učenike na terensku nastavu na javna mjesta
* Nemojte ih previše grliti ili im pokazivati pretjeranu afektivnost – trebaju se naučiti socijalnim vještinama i postavljanju granica – to će im pomoći u susretu s ljudima koji nisu dobronamjerni

**U konfliktnim situacijama i kod nepoželjnog ponašanja**

* ostanite mirni i ne ulazite u konflikt
* Otkrijte uzrok nepoželjnog ponašanja
* Postavite jasna pravila, očekivanja i rutine
* pratite ponašanje u tablicama ponašanja
* u eliminiranju nepoželjnih ponašanja koristite pozitivna potkrepljenja, a ne kaznu
* fokusirajte se na ostatak razreda i dajte pozitivnu povratnu informaciju onima koji se primjereno ponašaju

**PREPORUKE ZA RAD S DAROVITOM DJECOM**

* osigurajte sveobuhvatan kurikulum i dodatne aktivnosti
* implementirajte multirazinski i multidimenzionalni kurikulum
* budite fleksibilni u prilagođavanju kurikuluma
* kurikulum treba biti usmjeren na učenika
* dopustite darovitom učeniku da provodi samostalne projekte u skladu s vlastitim interesima
* dopustite darovitom učeniku da samostalno planira učenje
* očekujte od učenika da da najbolje od sebe kako bi maksimizirao svoj potencijal
* podučavajte interaktivno
* omogućite darovitom djetetu interakciju s drugom darovitom djecom
* potičite darovite učenike da sudjeluju u akademskim izvannastavnim aktivnostima
* potičite darovite učenika da sudjeluju u akademskim natjecanjima
* sjetite se da su darovita djeca u mnogočemu slična prosječnoj djeci
* sjetite se da darovita djeca ne moraju biti darovita u svim područjima
* nemojte davati darovitom učeniku dodatne zadatke ako je brže od ostalih završio sa zadatkom